© Георги Кожухаров

Средната брутна месечна заплата в края на март доближава 1250 лв. , за година увеличението е с над 12 на сто, а в частния сектор расте по-бързо, отколкото в обществения. Лидер по ръст на възнагражденията е търговията с недвижими имоти. Това се вижда от данните на Националния статистически институт за наетите лица и възнагражденията им.

За януари 2019 г. средната заплата е 1 192 лв., за февруари - 1 184 лв., и за март - 1 247 лв., съобщи НСИ. В предишни месеци над 1200 лв. тя е била само през декември - 1205 лв., но през този месец всяка година се регистрира своеобразен пик заради обичайно плащаните коледни добавки.

© НСИ

Средномесечният размер за първото тримесечие на 2019 г. е 1208 лв., увеличението спрямо четвъртото тримесечие на 2018 г. е с 3.2%, а спрямо година по-рано - с 12.2%

Икономическите дейности с най-голямо увеличение на заплащането спрямо края на 2018 г. са "Операции с недвижими имоти" - с 11.4%, и "Административни и спомагателни дейности"- с 6.4%.

За година отново в операциите с недвижими имоти увеличението е най-значително - със 17.9%. Съществен ръст има и в образованието след административните повишения, предприети от правителството. Средният процент нарастване за година е с 14.8%, което е повече от планираното от 1 януари тази година 10-процентно средно увеличение.

Икономическите дейности с най-високо средномесечно трудово възнаграждение на наетите са:

"Създаване и разпространение на информация и творчески продукти; далекосъобщения" - 2 930 лв.

"Финансови и застрахователни дейности" - 1 994 лв.

"Производство и разпределение на електрическа и топлинна енергия и на газообразни горива" - 1 877 лв.

"Хотелиерство и ресторантьорство" - 729 лв.

"Други дейности" - 898 лв.

"Строителство" - 920 лв.

Най-нископлатени са наетите лица в:Спрямо същия период на предходната година средната месечна работна заплата през първото тримесечие на 2019 г. в обществения сектор нараства с 10.7%, а в частния - с 12.6%.

Данните за работещите сочат, че почти няма нарастване на заетите спрямо първото тримесечие на 2018 г., което показва, че възможностите на работодателите да запълнят незаетите работни места са изчерпани. В края на март 2019 г. в сравнение с края на март 2018 г. наетите лица по трудово и служебно правоотношение се увеличават с едва 5.7 хил., или с 0.2%.